Ir-Regolament tal-Kummissjoni (KE) Nru 1441/95
tas-26 ta' Ġunju 1995
li jemenda Annessi I, II u III tar-Regolament tal-Kunsill (KEE) Nru 2377/90 li jistabilixxi l-proċedura tal-Komunità għall-istabbiliment ta' limiti massimi ta' residwu fi prodotti mediċinali veterinarji f'oġġetti ta' l-ikel li ġejjin mill-annimali.
(Test b’ relevanza għaż- ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju 1990 li jistabilixxi l-proċedura tal-Komunità għall-istabbiliment tal-limiti massimi ta' residwi fi prodotti mediċinali veterinarji f'oġġetti ta' l-ikel [1], kif l-aħħar emendat mir-Regolament tal-Kummissjoni (KE) Nru. 1102/95 [2] u b'mod partikolari Artikoli 6, 7 u 8 dwar dan,
Billi, b'mod konformi ma Regolament (KEE) Nru. 2377/90, limiti massimu ta' residwu jridu jiġu stabbiliti progressivament għal kull sustanza farmakoloġikament attiva wżata ġewwa il-Komunità għal prodotti mediċinali veterinarji maħsuba għat-teħid mill-annimali li jipproduċu l-ikel;
Billi limiti massimi ta' residwu għandhom jiġu stabbiliti biss wara eżami fil-Kumitat għall-Prodotti Mediċinali Veterinarji ta' l-informazzjoni rilevanti kollha dwar is-sigurta ta' residwi tas-sustanza kkonċernata għall-konsumatur f'oġġetti ta' l-ikel li ġejjin mill-annimali u l-impatt ta' residwi fuq l-ipproċessar industrijali fuq oġġetti tal-ikel.
Billi, fl-istabiliment tal-limiti ta' residwu massimu għal residwi ta' prodotti mediċinali veterinarji f'oġġetti ta' l-ikel li ġejjin mill-annimali, huwa meħtieġ li jiġi speċifikat l-ispeċi ta' l-annimal fejn residwi jistgħu ikunu preżenti, il-livelli li jistgħu ikunu preżenti f'kull wieħed mit-tessuti tal-laħam rilevanti miksuba mill-annimal ittrattat (tessut bersalju) u n-natura tar-residwu li hi rilevanti għall-monitoraġġ ta' residwi (residwu markatur);
Billi, għall-kontroll ta' residwi, kif ipprovdut f'kull leġiżlazzjoni xierqa tal-Komunità, limiti massimi ta' residwu għandhom ġenerlament jiġu stabbiliti għat-tessuti bersalji ta' fwied jew kliewi; imbilli, madankollu l-fwied u l-kliewi huma ta' spiss imneħħija mill-karkassi li jispustaw fil-kummerċ internnazzjonali, u limiti massimi ta' residwu għalhekk għandhom dejjem ikunu stabbiliti għall-tessuti ta' muskolu jew grass;
Billi, fil-każ ta' prodotti mediċinali veterinarji maħsuba għall-użu f'għasafar li jbidu, annimali li jagħmlu l-ħalib jew żunżan li jagħmlu l-għasel, limiti massimu ta' residwu għandhom ukoll jkunu stabbiliti għall-bajd, ħalib jew għasel;
Billi sarafloxacin għandha tiġi mdaħla f'Anness I għar Regolament (KEE) Nru. 2377/90;
Billi oxytocin għandha tiġi mdaħħal f'Anness I għar-Regolament (KEE) Nru. 2377/90;
Billi, sabiex tippermetti għat tlestija tal-istudji xjentifiċi, dexamethasone għandha tiġi mdaħħla f'Annessi III ma' Regolament (KEE) Nru. 2377/90;
Billi, sabiex tippermetti għat tlestija ta' l-istudji xjentifiċi, it-tul tal-validità tal-limiti massimi ta' residwu proviżorji mfissra qabel f'Anness III ta' Regolament (KEE) Nru. 2377/90 għandhom jiġu estiżi għal oxfendazole, febantel, fenbendazole u triclabendazole;
Billi kull perijodu ta' 60 jum għandu jkun permess qabel id-dħul fis-seħħ ta' dan ir-Regolament sabiex jippermetti lill-Istati Membri biex jagħmlu kull aġġustament li jista’ jkun meħtieġ għall-awtroiżżazzjonijiet biex iqegħdu l-prodotti mediċinali veterinarji kkonċernati li ġew mogħtija b'mod konformi mad- Direttiva tal-Kunsill 81/851/KEE [3], kif emendata l-aħħar bid-Direttiva 93/40/KEE [4], fis-suq, sabiex jittieħed akkont tad-dispożizzjonijiet ta' dan ir-Regolament.
Billi l-miżuri provduti f’ dan ir-Regolament huma konformi mal-fehma tal-Kumitat għall-Adattament għall-Progress Tekniku tad-Direttivi fuq it-Tneħħija ta' Barrieri Tekniċi għall-Kummerċ fis-settur ta' Prodotti Mediċinali Veterinarji,
ADDOTTAT DAN IR-REGOLAMENT:
Artikolu 1
Annessi I, II u III ta' Regolament (KEE) Nru 2377/90 huma minn hawn emendati kif imfassal fl-Anness hawnhekk.
Artikolu 2
Dan ir-Regolament għandu jidħol fis-seħħ fis-60 jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament huwa rabta fl-intier tiegħu u huwa applikabbli b’ mod dirett fl-Istati Membri kollha.
Magħmul fi Brussel, fis-26 ta' Ġunju 1995.